পানামা জাতীয় ফুটবল দল

পানামা জাতীয় ফুটবল দল (স্পেনীয়: Selección de fútbol de Panamá) হচ্ছে আন্তর্জাতিক ফুটবলে পানামার প্রতিনিধিত্বকারী পুরুষদের জাতীয় দল, যার সকল কার্যক্রম পানামার ফুটবলের সর্বোচ্চ নিয়ন্ত্রক সংস্থা পানামীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৩৮ সাল হতে ফুটবলের সর্বোচ্চ সংস্থা ফিফার এবং ১৯৬১ সাল হতে তাদের আঞ্চলিক সংস্থা কনকাকাফের সদস্য হিসেবে ১৯৩৮ সালের ১২ই ফেব্রুয়ারি তারিখে, পানামা প্রথমবারের মতো আন্তর্জাতিক খেলায় অংশগ্রহণ করেছে; পানামার পানামা সিটিতে অনুষ্ঠিত উক্ত ম্যাচে পানামা ভেনেজুয়েলাকে ৩–১ গোলের ব্যবধানে পরাজিত করেছে। ৩২,০০০ ধারণক্ষমতাবিশিষ্ট রোমেল ফের্নান্দেস স্টেডিয়ামে লস কানালেরোস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় পানামার রাজধানী পানামা সিটিতে অবস্থিত। বর্তমানে এই দলের ম্যানেজারের দায়িত্ব পালন করছেন টমাস খ্রিস্টিয়ানসেন এবং অধিনায়কের দায়িত্ব পালন করছেন সিয়াটল সাউন্ডার্সের রক্ষণভাগের খেলোয়াড় রোমান তোরেস। পানামা এপর্যন্ত ১ বার ফিফা বিশ্বকাপে অংশগ্রহণ করেছে, যেখানে তাদের সাফল্য হচ্ছে ২০১৮ ফিফা বিশ্বকাপের গ্রুপ পর্বে অংশগ্রহণ করা। অন্যদিকে, কনকাকাফ গোল্ড কাপে পানামা এপর্যন্ত ১০ বার অংশগ্রহণ করেছে, যার মধ্যে সেরা সাফল্য হচ্ছে ২০০৫ এবং ২০১৩ কনকাকাফ গোল্ড কাপের ফাইনালে পৌঁছানো। এছাড়াও, পানামা ২০১৬ কোপা আমেরিকার গ্রুপ পর্বে অংশগ্রহণ করেছে। ২০১৪ ফিফা বিশ্বকাপকে সামনে রেখে পানামা দল বাছাইপর্বের চতুর্থ পর্ব পর্যন্ত উপনীত হয়েছিল। চার বছর পর ২০১৮ ফিফা বিশ্বকাপ বাছাইপর্বে লস কানালোরেস শেষ পর্যন্ত কোস্টারিকাকে ২–১ গোলে পরাজিত করে বিশ্বকাপের চূড়ান্ত আসরে খেলার সুযোগ করে নেয়। ফলশ্রুতিতে ত্রিনিদাদ ও টোবাগোর কাছে ২–১ গোলে পরাজিত হয়ে ১৯৮৬ সালের পর প্রথমবারের মতো চূড়ান্ত পর্বের খেলায় অংশগ্রহণ করতে ব্যর্থ হয় মার্কিন যুক্তরাষ্ট্র। পানামা দল ২০১৮ সালের বিশ্বকাপে বেলজিয়াম ও ইংল্যান্ডসহ আফ্রিকান দল তিউনিসিয়ার সাথে গ্রুপ জি-এ মুখোমুখি হয়েছিল। ফিফা বিশ্ব র‌্যাঙ্কিংয়ে, ২০১৪ সালের মার্চ মাসে প্রকাশিত র‌্যাঙ্কিংয়ে পানামা তাদের ইতিহাসে সর্বোচ্চ অবস্থান (২৯তম) অর্জন করে এবং ১৯৯৫ সালের আগস্ট মাসে প্রকাশিত র‌্যাঙ্কিংয়ে তারা ১৫০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে পানামার সর্বোচ্চ অবস্থান হচ্ছে ২৮তম (যা তারা ২০১৩ সালে অর্জন করেছিল) এবং সর্বনিম্ন অবস্থান হচ্ছে ১৫১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং সিসিসিএফ প্রতিযোগিতা ১৯৪১ সালে শুরু হলেও ১৯৬১ সালে বিলুপ্ত হয়ে যায়। ১৯৪১ – ৪র্থ স্থান ১৯৪৩ – অংশগ্রহণ করেনি ১৯৪৬ – ৫ম স্থান ১৯৪৮ – ৩য় স্থান ১৯৫১ – চ্যাম্পিয়ন ১৯৫৩ – ৭ম স্থান ১৯৫৫ – অংশগ্রহণ করেনি ১৯৫৭ – ৪র্থ স্থান ১৯৬০ – অংশগ্রহণ করেনি ১৯৬১ – ১ম রাউন্ড ১৯৬৩ সালে কনকাকাফ চ্যাম্পিয়নশিপ প্রতিযোগিতা শুরু হলেও ১৯৮৯ সালে বিলুপ্ত হয়ে যায়। ১৯৬৩ – ১ম রাউন্ড ১৯৬৫-১৯৮৯ পর্যন্ত অংশগ্রহণ করেনি। "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Barrie Courtney। "Panama – International Results"। Rec.Sport.Soccer Statistics Foundation। সংগ্রহের তারিখ ২৩ জুলাই ২০১৩।  "Ramón Coll, electo Presidente de la Confederación de Futbol de América del Norte, América Central y el Caribe"। La Nación (Google News Archive)। ২৩ সেপ্টেম্বর ১৯৬১।  "From agony to ecstasy: Panama's remarkable journey to the 2018 World Cup and a night they'll never forget"। The Independent। ১১ অক্টোবর ২০১৭। সংগ্রহের তারিখ ১২ অক্টোবর ২০১৭।  "The wildest night in CONCACAF history? How the U.S. exit played out"। ESPN। ১১ অক্টোবর ২০১৭। সংগ্রহের তারিখ ১২ অক্টোবর ২০১৭।  দাপ্তরিক ওয়েবসাইট (স্পেনীয়) (ইংরেজি) ফিফা-এ পানামা জাতীয় ফুটবল দল ওয়েব্যাক মেশিনে আর্কাইভকৃত ১৩ জুন ২০১৮ তারিখে (ইংরেজি) কনকাকাফ-এ পানামা জাতীয় ফুটবল দল ওয়েব্যাক মেশিনে আর্কাইভকৃত ২১ নভেম্বর ২০১৮ তারিখে (ইংরেজি)